 Xildhibaan Cabdixakiin Cumar Faarax Budeeye, oo u waramay Wargeyska Geeska Afrika isagoo ku sugan Deegaanka Geed Dheer, ee Gobolka Sool, ayaa sidoo kale ka waramay shaqaaqo dhexmartay laba beelood oo walaal ah oo deegaankaas wada degan, oo nin ku kala dhintay, waxaanu tilmaamay in shaqaaqadaas ay soo afjareen, labadaas beeloodna ay gacmaha isku soo sareen, waxa kale oo uu ka hadlay Doorashada iyo sida diyaarka ay ugu yihiin dadka degan deegaanadani, waxaanu ugu horeyn hadalkiisi ku bilaabay Abaarihii dadku wey ka soo kabteen, laakiin xoolihii waa kuwiii dadka ka baxay, dadkuna xoolo ma haystaan, labaatan tuulo ayaan maray, hal neef oo daaqaya ma jiro, dhirtii wey baxday, cawskii uu baxay, haddana deegaanadaas aan maray kharashkii laga ururiyey ka soo kabashada abaaraha wax ka soo gaadhay ma jiraan 